Signe Lahtein

Signe Lahtein (kuni 1998 Signe Valk; 10. mai 1977 Põltsamaa – 2. aprill 2018 Tartu) oli eesti ajakirjanik.

Ta lõpetas 1995. aastal hõbemedaliga Põltsamaa ÜhisgümnaasiumiHõbemedalistid Põltsamaa Ühisgümnaasiumi kodulehel ja 2001. aastal Tallinna Pedagoogikaülikooli infoteaduse eriala bakalaureuseõppe."Pedagoogikaülikool", 8 (juuni)/ 2001. Lk 5

1990. aastate teisel poolel alustas ta tööd Õhtulehe reporterina. Veel töötas ta ajakirjades Meie Pere, Kroonika, Naisteleht ja Nipiraamatus. Aastatel 2015–2018 oli ta heategevusliku telesaate "Kodutunne" saatejuht.

Hukkumine liiklusõnnetuses
Signe Lahtein sattus 22. märtsi hilisõhtul Tallinna–Tartu maanteel Adavere tuuliku lähistel liiklusõnnetusse, kui tema juhitud sõiduauto põrkas kokku suure veokiga. Ta oli 22. märtsist 2. aprillini koomas ning suri saadud vigastuste tõttu 2. aprillil 2018 haiglas. Ta maeti Jüri kalmistule.

Viited

Välislingid
Signe Valk Eesti artiklite andmebaasis "Index Scriptorum Estoniae" (ISE) 
Signe Lahtein Eesti artiklite andmebaasis "Index Scriptorum Estoniae" (ISE)
Haud Jüri kalmistul

Kategooria:Eesti ajakirjanikud
Kategooria:Eesti teleajakirjanikud
Kategooria:Põltsamaa Ühisgümnaasiumi vilistlased
Kategooria:Tallinna Ülikooli vilistlased
Kategooria:Jüri kalmistule maetud
Kategooria:Sündinud 1977
Kategooria:Surnud 2018